[{"text_idx": "#000001", "text": "Savet e-pad an han\u0303v 1918 war roudou\u0300 an Action franc\u0327aise, ar Groupe Re\u0301gionaliste breton ez eus bet staget outan\u0303 ur gelaouenn, e mis genver 1919 : Breiz Atao ! La Bretagne toujours ! Savet gant ar studier war ar sevel-tiez Maurice Marchal, he deus ar gelaouen-man\u0303 peder bajennad, moullet eo 500 skwerenn anezi ha sikour sevel en-dro ar \u00ab Patrie bretonne \u00bb eo he fal. E penn kentan\u0303 ar bloawezhiou\u0300 1920 eo en em gavet Fanch Debauvais hag Olier Mordrel e-barzh Breiz Atao, deuet da vezan\u0303 \u00ab revue mensuelle du nationalisme breton et des relations interceltiques \u00bb. Ar re a gass war raog ar gelaouenn, stag breman\u0303 ouzh Unvaniez Yaouankiz Vreiz, o deus lakaet en o son\u0303j eo bet chen\u0303chet tro-spered ar Vretoned ha lakaet o deus en o fenn e rankont dressan\u0303 ar Vretoned en-dro a-drugarez da unvaniezh an oll vroiou\u0300 keltieg."}, {"text_idx": "#000002", "text": "En em rentan\u0303 kont a ra an nassionalisted yaouank ne deuont ket a-benn da dizhout o fal ha lavared a reont diwar o fenn o-unan ez int \u00ab Na ruz, na gwenn, Breizad hepken ! \u00bb. E gwirionez ez int ruz ha gwenn war ar memes tro : evel tud yaouank all eus o amzer a zo e-maes ar reolennou\u0300, ez eont gant un hent politik newez, un trede hini."}, {"text_idx": "#000003", "text": "Ar politik newez-man\u0303, troet war an tu kleiz, a gemer harp da gentan\u0303 war meur a ide dishen\u0303vel : sevel liammou\u0300 etre oll vroiou\u0300 ar bed, bihan ha bras, ha kaoud daremprejou\u0300 gant an nassionalisted eus Bro-Flandres, eus Bro-Gorsika hag eus Bro-Alzass. Breiz Atao, kelaouenn ar Parti autonomiste breton (PAB) savet e 1927, a deu da vezan\u0303 hent breton ar realism ha kemer a ra an hevoud evel simbol \u2013 ur svastika a laka tud zo da lavared, gant gwir abeg, ez eo Breiz Atao troet gant Bro-Alamagn he deus c\u2019hoant chen\u0303ch bisaj an Europ lakaet da dalvezoud e Versailles."}, {"text_idx": "#000004", "text": "Moullet 2000/3000 skwerenn anezi, ar gelouenn n\u2019he deus nemed etre 300 ha 600 den koumanantet outi. Diaesaman\u0303chou\u0300 arc\u2019hant ingal ha sach-blew etre ar re gozh hag ar re yaouank, etre ar re zo troet war an tu kleiz hag ar re sachet war an tu dehou, a laka ar PAB da vont da netra. E mis du 1931, e kass Debauvais war raog, sikouret gant Meavenn (Fant Rozeg) hag ar vreudeur Delaporte, ur rummad newez eus Breiz Atao, a zo breman\u0303 kelaouenn ar PNB."}, {"text_idx": "#000005", "text": "Deus ar personnalism d\u2019an nordism"}, {"text_idx": "#000006", "text": "Breiz Atao a ya gant hen\u0303chou\u0300 an nazism ha, da heul, gant hini Konservative Revolution Bro-Alamagn hag hini an nordism, en ur gemer skwer, er memes amzer, gant strollajou\u0300 Parisianed a ya e-maes reolennou\u0300, evel L\u2019Ordre Nouveau. Ouzhpenn ar c\u2019hoant, maget gant ar personnalism, da sevel Bretoned distag diouzh ar c\u2019hapitalism hag ar c\u2019hommunism, ez eo un doare, dre ijinan\u0303 un den newez gwriziennet er vro, da rein\u0303 d\u2019ur Vreizh digabestr he flass e-barzh Europ newez ar fachismou\u0300 o c\u2019hounid tachenn."}, {"text_idx": "#000007", "text": "Tro wenn : e 1925, n\u2019eus nemed 607 koumananter. A drugarez d\u2019an arc\u2019hant roet gant mignoned alaman tost d\u2019ar strollajou\u0300 vo\u0308lkisch, e sav ar gelaouenn he c\u2019hein, med an taol sikour ne bad ket ket gwall bell ha n\u2019eo ket trawalc\u2019h, dispignet buan ha fall ma\u2019z eo gant ar renerien. Ewid gwir, e fin ar bloawezhiou\u0300 1930, o deus tud Breiz Atao choaset o zu, ha pa deu ar san\u0303sur da ren e Fran\u0303s, ez eo difennet niverenn Breiz Atao ar 27 a vis eost 1939, peogwir ez eus warni pennadou\u0300 akord gant enebourien ar Fran\u0303s, ha diskaret eo ar PNB dre un dekred, d\u2019an 19 a vis gwengolo."}, {"text_idx": "#000008", "text": "Savet eo en-dro en han\u0303v 1940, stag outan\u0303 ur gelaouenn newez, L'Heure bretonne, renet gant Debauvais, Mordrel, hag, ur wech lakaet a gostez heman\u0303 dre ma oa re vras e blass, Raymond Delaporte. Tennan\u0303 a ra L\u2019Heure bretonne gounid eus nordism Breiz Atao ar bloawezhiou\u0300 1930 ha sevel pennadou\u0300 taer a-eneb ar Saoson, ar Volcheviked hag ar Yuzevien, en ur rein\u0303 mel d\u2019an Europ Newez. An diw drederenn eus budjed ar gelaouenn a deu eus an Alamagn, a laka da dalvezoud e-mod-se ur galloud breton a-eneb hini Vichy."}, {"text_idx": "#000009", "text": "Breiz da viken, Bro-Alamagn beteg penn."}, {"text_idx": "#000011", "text": "Savet e mis du 1943, ar Bezen Perrot, a zeu e ano diouzh hini an abad lazet gant ar Resistan\u0303s, a zo implijet gant Sicherheitsdienst Roazon a-benn stourm ouzh strollajou\u0300 resistanted ar vro. Pennher an ano Breiz Atao, roet dezan\u0303 gant Debauvais a oa oc\u2019h ober e dalarou\u0300, e sav Laine\u0301 ur PNB newez a-eneb an hini renet gant Delaporte. A-drugarez da souten an Almanted e ro ur gelaouenn d\u2019e strollad politik : ar vBreiz Atao mod-newez-man\u0303, daoust ma embann mont da heul ar vBreiz Atao mod-kozh, a servij ewid gwir evel kelaouenn diabarzh ar Bezen Perrot. Red dezan\u0303 kuitaad Roazon diwar goust an Amerikaned o tond, e rank Laine\u0301 chom heb embann un eil niverenn. Mired a ra an titr memes tra hag embann diw niverenn, e 1947 hag e 1949, ma klask enno justifian\u0303 ha didamall oberou\u0300 ar Bezen ha ma tispak enno e zroug-kalon hag e c\u2019hwervoni. Bihannoc\u2019h-bihannan\u0303, tannoc\u2019h-tannan\u0303, diaes da gavoud, ez a Breiz Atao da netra, tamm ha tamm. Araog al Liberassion dija e oa deut an ano-aman\u0303 da vezan\u0303 dismegan\u0303sus, kemeret abaoe war o chouk gant strolladigou\u0300 en o-unan med bew."}, {"text_idx": "#000013", "text": "Stag deus kreizenn an enklaskou\u0300 breizhek ha keltiek (KEBK), Se\u0301bastien Carney zo Mestr-prezeger war Istor a-vreman\u0303 e skol-veur Breizh-Izel (Brest)"}]